CELEX: 62015TN0251
Language: fi
Date: 2015-05-14 00:00:00
Title: Asia T-251/15: Kanne 14.5.2015 – Espírito Santo Financial (Portugal) v. EKP

27.7.2015   
            
            
               FI
            
            
               Euroopan unionin virallinen lehti
            
            
               C 245/34
            
         Kanne 14.5.2015 – Espírito Santo Financial (Portugal) v. EKP
   (Asia T-251/15)
   (2015/C 245/40)
   Oikeudenkäyntikieli: englanti
   
      Asianosaiset
   
   
      Kantaja: Espírito Santo Financial (Portugal), SGPS, SA (Lissabon, Portugal) (edustajat: asianajajat R. Oliveira, N. Cunha Barnabé ja S. Estima Martins)
   
      Vastaaja: Euroopan keskuspankki
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan keskuspankin (EKP) päätöksen EKP/2004/3 8 artiklan 3 kohdan mukaisesti 4.3.2015 tekemän hiljaisen päätöksen (jäljempänä hiljainen päätös) olla myöntämättä täyttä oikeutta tutustua EKP:n 1.8.2014 tekemään päätökseen, jolla keskeytettiin Banco Espírito Santo S.A:n eurojärjestelmän rahapolitiikan vastapuolen asema ja velvoitettiin se maksamaan täysimääräisesti 10 miljardin euron velkansa takaisin eurojärjestelmään, ja kaikkiin EKP:n hallussa oleviin asiakirjoihin, jotka jollain tapaa liittyivät kyseiseen päätökseen
            
         
               —
            
            
               kumoamaan EKP:n 1.4.2015 tekemän nimenomaisen päätöksen (jäljempänä nimenomainen päätös) olla myöntämättä oikeutta tutustua edellä mainittuihin asiakirjoihin
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste koskee hiljaista päätöstä, ja siinä vedotaan perusteluvelvoitteen loukkaamiseen.
               
                           —
                        
                        
                           Kantaja väittää, että hiljainen päätös ei täytä perusteluvelvoitteen asettamia vaatimuksia, koska siinä ei esitetä syitä, joiden perusteella täyttä oikeutta tutustua pyydettyihin EKP:n asiakirjoihin ei myönnetty, ja että se on täten kumottava.
                        
                     
         
               2)
            
            
               Toinen kanneperuste koskee nimenomaista päätöstä, ja sen mukaan EKP:n neuvoston päätöksellä loukataan perusteluvelvoitetta.
               
                           —
                        
                        
                           Kantaja väittää, että nimenomainen päätös, jolla evättiin oikeus tutustua pyydettyihin asiakirjoihin, on kumottava siitä syystä, että päätöksellä loukataan perusteluvelvoitetta, koska (i) siinä esitetään ainoastaan yleisiä perusteluita päätöksen EKP/2004/3 4 artiklassa luetelluista poikkeuksista, ja erityisesti koska (ii) siinä ei esitetä syitä, joiden nojalla päätöksen EKP/2004/3 4 artiklan 1 kohdan a alakohdan ensimmäisessä luetelmakohdassa mainittu poikkeus oikeuttaisi rajoittamaan kantajan oikeutta tutustua asiakirjoihin.
                        
                     
         
               3)
            
            
               Kolmas kanneperuste koskee nimenomaista päätöstä, ja siinä vedotaan päätöksen EKP/2004/3 4 artiklan 1 kohdan a alakohdan ensimmäisen, toisen ja seitsemännen luetelmakohdan rikkomiseen.
            
         
               4)
            
            
               Neljäs kanneperuste koskee nimenomaista päätöstä, ja sen mukaan EKP:n neuvoston päätöksillä rikotaan päätöksen EKP/2004/3 4 artiklan 2 kohdan ensimmäistä luetelmakohtaa.
            
         
               5)
            
            
               Viides kanneperuste koskee nimenomaista päätöstä, ja sen mukaan EKP:n johtokunnan ehdotuksilla loukataan perusteluvelvoitetta
               
                           —
                        
                        
                           Kantaja väittää, että nimenomainen päätös on kumottava siitä syystä, että sillä loukataan perusteluvelvoitetta, koska (i) siinä esitetään ainoastaan yleisiä perusteluita päätöksen EKP/2004/3 4 artiklassa luetelluista poikkeuksista, (ii) siinä ei esitetä mitään erityisiä syitä evätä oikeus tutustua kantajan pyytämiin nimenomaisiin tietoihin, (iii) siinä ei esitetä perusteluja olla luovuttamatta tietoja päätöksen EKP/2004/3 4 artiklan 1 kohdan a alakohdan seitsemännen luetelmakohdan perusteella, (iv) siinä ei esitetä perusteluja olla luovuttamatta tietoja päätöksen EKP/2004/3 4 artiklan 2 kohdan ensimmäisen luetelmakohdan perusteella, (v) siinä ei esitetä perusteluja olla luovuttamatta tietoja päätöksen EKP/2004/3 4 artiklan 3 kohdan perusteella.